**KÖVETELMÉNYRENDSZER**

|  |
| --- |
| **Semmelweis Egyetem** Oktatási szervezeti egység megnevezése:  **Általános Orvostudományi Kar Kísérletes és Sebészeti Műtéttani Intézet** |
| **Tantárgy neve: Kísérletes és Sebészeti Műtéttan**  **Tantárgy típusa:** kötelező  **kódja:**  **kreditértéke:** 2 |
| **Tantárgy előadójának neve:** Dr. Wéber György egyetemi tanár és meghívott előadók |
| **Tanév:** 2018/2019. tanév I. félév |
| **A tantárgy feladata a képzés céljának megvalósításában:**  Sebészeti oktató modelleken és altatott állatokon végzett gyakorlatok során a hallgatók megismerik az aszepszis műtőre vonatkozó szabályait (zsilipelés, bemosakodás, a műtéti terület előkészítése, stb), a műtőben való viselkedés normáit, az alapvető sebészeti eszközöket és műszereket, csomózási és sebvarrási technikákat, illetve a legfontosabb műtéttechnikai fogásokat. A klasszikus sebészi technikák mellett fontos a hallgatók ún. video-endoszkópos szemléletének és tudásának bővítése. A szem-agy-kéz koordinációt fejlesztő, egymásra épülő laparoszkópos feladatokat pelvitrainerben gyakorolják a hallgatók.  A tárgy célja (1) olyan kiscsoportos, gyakorlatorientált műtéttani oktatás, mely során valódi gyakorlati képzést kapnak a hallgatók. (2) Minden végzett orvos képessé váljon alapvető sebészeti beavatkozások (pl. sebellátás, varratszedés, stb) elvégzésére. (3) A klinikai modulban oktatott manuális tárgyak megértéséhez és teljesítéséhez szilárd alapok biztosítása. (4) A tantárgy legfőbb célja, hogy felmérje a hallgatók manuális készségét és ezáltal orientálja őket a számukra leginkább megfelelő szakma kiválasztásában. |
| **A tárgy tematikája (heti bontásban, sorszámozva):** Előadás 1. hét Az intézet és a curriculum bemutatása, a műtő felépítése és berendezése (Prof. Dr. Wéber György)  2. hét Sterilizálás, dezinficiálás, a sebfertőzés megelőzésének lehetőségei. (Prof. Dr. Sándor József)  3. hét Alapvető sebészeti műszerek, varróanyagok. (Dr. Ferencz Andrea)  4. hét Alapvető varrattípusok és speciális varrattechnikák. (Dr. Ferencz Andrea)  5. hét Sebek és a sebellátás alapelvei, vérzések és vérzéscsillapítás, a sérülés általános és helyi  következményei. (Dr. Szokoly Miklós)  6. hét A műtét (akut, elektív, a beteg előkészítése, műtéti feltárások). (Dr. Ender Ferenc)  7. hétA laparoszkópos sebészet alapjai. (Prof. Dr. Wéber György) Gyakorlat (kéthetente 3 óra) 1. Ismerkedés a műtővel, műtőtermi viselkedés szabályai, bemosakodás, műtéti terület előkészítése.  Alapvető sebészeti eszközök bemutatása, használatuk gyakorlása.  2. Csomózás technikája, alapvető varrat technikák gyakorlása in vitro modellen.  3. Alapvető varrat technikák gyakorlása ex vivo állati szöveten (csomós öltések).  4. Alapvető varrat technikák gyakorlása ex vivo állati szöveten (tovafutó öltések).  5. Laparoszkópos eszközök és műszerek. A torony bemutatása. Laparoszkópos mozdulatok gyakorlása  pelvitraineren.  6. Laparoszkópos mozdulatok gyakorlása pelvitraineren.  7. Szövetek szétválasztásának és egyesítésének gyakorlása altatott kisállaton (háti naevus eltávolítása,  median laparotomia, splenectomia). |
| **A foglalkozásokon való részvétel követelményei és a távolmaradás pótlásának lehetősége:**  Az előadásokon és gyakorlatokon való részvétel kötelező, melyet rendszeresen ellenőrzünk. Az előadások pótlására nincs lehetőség, kettő vagy azt meghaladó hiányzás esetén a félévet nem írjuk alá.  A gyakorlatokról egy alkalommal lehet hiányozni, ekkor a félév aláírásra kerül. Két hiányzás esetén, ha a hallgató egyiket sem pótolta, akkor a félév aláírását megtagadjuk.  Egy gyakorlat a kéthetes oktatási periódusokban pótolható más csoporthoz való csatlakozással a honlapon történő jelentkezéssel. Két hiányzás esetén egy gyakorlat pótlására a szorgalmi időszak utolsó hetében biztosítunk lehetőséget. Ezt a szándékát a hallgatónak jeleznie kell a mutettan@gmail.com email-re írt levelében (jelezve csoportszámát, elmulasztott gyakorlat számát). Kettőnél több gyakorlatról való hiányzás pótlására - rendkívül indokolt esetben - az intézetvezető külön engedélyével van lehetőség. |
| **Az igazolás módja a foglalkozásokról való távollét esetén:**  A hiányzást igazolni kell. Orvosi igazolásként csak az akut esetet alátámasztó eredeti és hivatalos formanyomtatványt vagy kórházi zárójelentést fogadjuk el, mely tartalmazza a naplósorszámot, az orvos személyes pecsétjének olvasható lenyomatát, az orvosi munkahely azonosítására alkalmas ANTSZ kilencjegyű kódot. Az igazolást v. fénymásolatát a hallgató dokumentációjában megőrizzük. Elektív (tervezett) orvosi ellátás nem indokolja a hallgató hiányzását, így igazolásként nem fogadjuk el. |
| **A félévközi ellenőrzések (beszámolók, zárthelyi dolgozatok) száma, témaköre és időpontja, pótlásuk és javításuk lehetősége:** rövid, szóbeli és/vagy írásbeli beszámoló/teszt minden gyakorlaton. A félévközi számonkérések során szerzett pontok beépülnek a tárgy végső érdemjegyet adó pontrendszerébe. Pótlásukra a kéthetes oktatási cikluson belül a pótgyakorlaton van lehetőség. |
| **A félév végi aláírás követelményei (ideértve a hallgató egyéni munkával megoldandó feladatainak számát és típusát is):**  Az előadásokról és a gyakorlatokról való hiányzás semmilyen címen nem haladhatja meg sem az előadások, sem a gyakorlatok 25%-át. |
| **Az osztályzat kialakításának módja:**  A vizsgán a hallgató bemutatja gyakorlati készségét, illetve számot ad elméleti tudásáról. |
| **A vizsga típusa:** kollokvium |
| **Vizsgakövetelmények:**  (1) az előadásokon elhangzott elmélet, (2) a gyakorlatokon elsajátított manuális készség, (3) a tankönyv és (4) a videók anyaga (DVD, Központi Könyvtár Tudásbázisáról letölthető) |
| **A vizsgajelentkezés módja:**  A Neptun rendszerben |
| **A vizsgajelentkezés módosításának rendje:**  A Neptun rendszerben |
| **A vizsgáról való távolmaradás igazolásának módja:**  Vizsgáról való távolmaradáskor „Az igazolás módja a foglalkozásokról való távollét esetén” részben leírt szabályok érvényesek (lásd fenn). Egyebekben a TVSz 9.§(5) rendelkezései iránymutatók. |
| **A tananyag elsajátításához felhasználható jegyzetek, tankönyvek, segédletek és szakirodalom listája:**  Tankönyv:  Wéber Gy, Ferencz A, Sándor J. Műtéttan. Semmelweis Kiadó, Budapest, 2015  Ajánlott irodalom:  Horváth ÖP, Kiss J. Littmann Sebészeti Műtéttan. Medicina Kiadó, Budapest, 2014  Boros M. Sebészeti műtéttan. Innovariant Kft., Szeged, 2006  Furka I, Mikó I. Műtéttani alapismeretek. Debreceni Egyetemi Kiadó, Debrecen, 2012 |